Yevgeni Polivanov
Yevgeni Dmitriyeviç Polivanov (rus. Евге́ний Дми́триевич Полива́нов; 28 fevral (12 mart) 1891 və ya 1891, Smolensk – 25 yanvar 1938 və ya 1938, Kommunarka poliqonu[d], Moskva vilayəti) — rus dilçi, şərqşünas və poliqlot. Əsərlərini yapon, çin, özbək və dunqan dillərində yazmışdır. Əsərlərində nəzəri dilçilik və poetika kimi mövzulara yer vermişdir. Polivanov SSRİ torpaqlarında yaşayan xalqların dillərinin yazı sistemlərinin inkişaf etdirilməsində iştirak etmişdir. Yapon dilinin kirilləşdirilməsi üçün tərtib etdiyi Polivanov sistemi SSRİ-də rəsmi olaraq qəbul edilmişdi. Polivanov sistemindən hələ də müasir Rusiyada rəsmən istifadə olunur. Polivanov həmçinin Manas dastanını qırğız dilindən rus dilinə tərcümə etmişdir. Polivanov yapon dilini və onun dialektlərini öyrənmişdir. 1917-ci ildə Rusiya vətəndaş müharibəsində əvvəlcə menşeviklərin tərəfində olmuş, daha sonra bolşeviklərin tərəfinə keçmişdir. O, 1917-1918-ci illərdə Xarici İşlər Komissarlığında, 1921-ci ildə Kominterndə işləmişdir.